stanford-oval/wikipedia huggingface dataset:
יוגוסלביה באירוויזיון 1961
לפני האירוויזיון > Jugovizija 1961

הגמר הלאומי היוגוסלבי הראשון שבחר את הנציג היוגוסלבי לאירוויזיון, נערך ב-16 בפברואר תיאטרון הדרמה הלאומי הסלובני של לובליאנה בליובליאנה. המנחה הייתה מילנקה בווקון. בגמר היו 9 שירים משלושת איגודי השידור הציבוריים התת-לאומיים של טלוויזיית הרדיו היוגוסלבית - JRT: ‏RTV Slovenija, ‏RTV Harvatska ורדיו וטלוויזיה של סרביה. הזוכה נבחר על ידי קולות חבר מושבעים המונה שמונה חברים, מושבע אחד לכל אחת משש הרפובליקות ושני המחוזות האוטונומיים. השיר הזוכה היה "Neke davne zvezde", בביצועה של הזמרת הסרבית ליליאנה פטרוביץ', שהולחן בידי יוז'ה פריצ'ק ונכתב על ידי מירוסלאב אנטיץ'.
| הגמר הלאומי היוגוסלבי – 16 בפברואר 1961> מספר | הגמר הלאומי היוגוסלבי – 16 בפברואר 1961> רשות שידור | הגמר הלאומי היוגוסלבי – 16 בפברואר 1961> אמן | הגמר הלאומי היוגוסלבי – 16 בפברואר 1961> שיר | הגמר הלאומי היוגוסלבי – 16 בפברואר 1961> נקודות | הגמר הלאומי היוגוסלבי – 16 בפברואר 1961> מקום |
| --- | --- | --- | --- | --- | --- |
| 1 | RTV Slovenjia הרפובליקה הסוציאליסטית של סלובניה | ליליאנה פטרוביץ' | "Neke davne zvezde" | 19 | 1 |
| 2 | RTV Slovenjia הרפובליקה הסוציאליסטית של סלובניה | מריאנה דרז'אג' וסטיין מנצ'יני | "Kako sva si različna" | 6 | 5 |
| 3 | RTV Slovenjia הרפובליקה הסוציאליסטית של סלובניה | ג'לקה קווטזר | "Črni klavir" | 3 | 9 |
| 4 | RTV Harvatska הרפובליקה הסוציאליסטית של קרואטיה | איבו רוביץ' | "Pjesma o životu" | 11 | 3 |
| 5 | RTV Harvatska הרפובליקה הסוציאליסטית של קרואטיה | גבי נובאק | "Drage misli" | 17 | 2 |
| 6 | RTV Serbia הרפובליקה הסוציאליסטית של סרביה | לולה נובאקוביץ' | "Plave daljine" | 9 | 4 |
| 7 | RTV Serbia הרפובליקה הסוציאליסטית של סרביה | אניקה זובוביץ' | "Sreća" | 4 | 8 |
| 8 | RTV Serbia הרפובליקה הסוציאליסטית של סרביה | דורדה מריאנוביץ' | "Reč il´ dve" | 5 | 7 |
| 9 | RTV Harvatska הרפובליקה הסוציאליסטית של קרואטיה | צמד האני | "Obećaj mi to" | 6 | 5 |
באירוויזיון

ליליאנה פטרוביץ' הופיעה חמישית בלילה של התחרות, אחרי פינלנד ולפני הולנד. בסיום ההצבעה השיר קיבל 9 נקודות, וכתוצאה מכך הגיעה למקום ה-8 מבין 16 מדינות מתחרות.
באירוויזיון > נקודות שהוענקו ללוקסמבורג

| ציון | מדינה |
| --- | --- |
10 נקודות: 
9 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות: 
3 נקודות: אוסטריה אוסטריה
2 נקודות: צרפת צרפת
1 נקודות: דנמרק דנמרק הולנד הולנד שווייץ שווייץ הממלכה המאוחדת הממלכה המאוחדת
באירוויזיון > נקודות שהוענקו מפינלנד

| 10 נקודות | 9 נקודות | 8 נקודות | 7 נקודות | 6 נקודות |
| --- | --- | --- | --- | --- |

| 5 נקודות | 4 נקודות | 3 נקודות | 2 נקודות | 1 נקודות |
| לוקסמבורג לוקסמבורג |  |  | הולנד הולנד |  איטליה איטליה  נורווגיה נורווגיה  שווייץ שווייץ |
הערות שוליים

↑  "Yugoslavian National Final 1961 at Eurodalmatia official ESC club". אורכב מ-המקור ב-3 באפריל 2008. נבדק ב-25 במאי 2020. {{cite web}}:  (עזרה)
↑  "Eurovision Song Contest 1961". EBU. נבדק ב-2020-05-25.
תקשור

תקשור בפאראפסיכולוגיה הוא שם כולל לתקשורת לכאורה בין בני אדם לבין ישויות אחרות, שלא מקובל לחשוב כי ניתן לתקשר עמן. בדרך כלל הכוונה לתקשורת בין בני אדם חיים למתים, אך לעיתים המילה משמשת גם על מנת לציין תקשורת עם חוצנים, אלים או ישויות נוספות.
בתחום התקשור קיימת ספרות הדרכה מקיפה, והדעה הרווחת בקרב "מתקשרים" או שחוו תקשור היא שהחוויה נגישה עבור כל אדם. על פי רוב, תקשור עם ישויות של אנשים שנפטרו (כדוגמת סיאנס), נתפס גם בעיני מתקשרים כחוויה לא רצויה, בעוד תקשור עם ישויות אחרות גבוהות יותר כגון מלאכים, מדריכים, ישויות אור וכדומה נתפס כחוויה רצויה ואף מומלצת.
אף על פי שבקרב הציבור רווחת האמונה בקיומם של יכולות מיוחדות למדיומים, וכן על אף שמחקרים העוסקים בתפיסה על חושית מציגים תוצאות מגוונות שלחלקן טרם נמצאו ההסברים, ישנה עמדה ברורה בקרב הקהילה המדעית שהטענות הספציפיות ליכולת תקשור עם ישויות הן פסאודו-מדעיות ואנטי-מדעיות, ולא נמצאה שום עדות מדעית שיכולה לתמוך ביכולות תקשור. גם הממצאים שעשויים לתמוך בתפיסה על חושית, אינם מתיישבים עם הטענות ליכולות תקשור עם ישויות, והחוקרים רואים בהם עדויות לתופעות מנטליות טבעיות שטרם אובחנו.
ביהדות

יש המייחסים תופעות שונות ביהדות לתקשורים, כגון גילוי אליהו וכן אזכורים רבים בספר הזוהר ובספרי חסידים על 'מגידים' וישויות נוספות שסייעו בידי לומדי תורה לקבל מידע נוסף אודות לימודם. לאופנים מסוימים של תקשור יש התייחסות שלילית לנושא וחלקם אף אסורים מהתורה, כמו שנאמר: "כִּי אַתָּה בָּא אֶל-הָאָרֶץ אֲשֶׁר ה' אֱלֹהֶיךָ נֹתֵן לָךְ – לֹא תִלְמַד לַעֲשׂוֹת כְּתוֹעֲבֹת הַגּוֹיִם הָהֵם. לֹא יִמָּצֵא בְךָ מַעֲבִיר בְּנוֹ וּבִתּוֹ בָּאֵשׁ, קֹסֵם קְסָמִים, מְעוֹנֵן וּמְנַחֵשׁ וּמְכַשֵּׁף. וְחֹבֵר חָבֶר וְשֹׁאֵל אוֹב וְיִדְּעֹנִי, וְדֹרֵשׁ אֶל הַמֵּתִים" (דברים יח' ט').
בספר שמואל ב, כח. מתוארת פגישה של המלך שאול אצל בעלת האוב מעין דור, שמסייעת לו לבקשתו להעלות את הנביא שמואל מן המתים (בניגוד לרצונו). ״וַיָּבֹאוּ אֶל-הָאִשָּׁה לָיְלָה; וַיֹּאמֶר, קסומי- (קָסֳמִי-) נָא לִי בָּאוֹב, וְהַעֲלִי לִי, אֵת אֲשֶׁר-אֹמַר אֵלָיִךְ״ ובפגישה זו שמואל מגלה לו את העתיד, קריעת מלכותו ממנו והעברתה לדויד.
העידן החדש

האנתרופולוג אדם קלין-אורון הגדיר כך את התופעה: "מדובר ברוחניות המתמקדת בהעצמת הפרט וביכולת שלו ליצור קשר ישיר עם כוחות קוסמיים (מלאכים, צדיקים ואף אלוהים עצמו)".
ניתן להציע שרוחניות מסוג זה צמחה בישראל בשנות ה-90 בעקבות מעבר המרכז מן הקבוצה והחברה, לדגש על אושרו ויכולותיו של הפרט. בהקשר זה, דומה המגמה לרבות מהתנועות והמגמות הדתיות בעידן החדש.
ראו גם

מגיד (קבלה)
מדיום
אורים ותומים
העידן החדש
לקריאה נוספת

אדם קלין אורון, “מעבר לעצמי - הקשרים מקומיים ואישיים של תופעת התקשור בישראל”, (תקציר הדוקטורט), 2011.
הערות שוליים

↑  Neil Dagnall and Ken Drinkwater, Why do a quarter of people across the world believe humans have psychic abilities?, independent, ‏27 February 2019
↑  Daryl Bem,a, Patrizio Tressoldi, Thomas Rabeyron, and Michael Duggan, Feeling the future: A meta-analysis of 90 experiments on the anomalous anticipation of random future events, US National Library of Medicine
National Institutes of Health
↑  Believing the impossible: No evidence for existence of psychic ability found, University of Hertfordshire
↑  Homayun Sidky, Religion, Supernaturalism, the Paranormal and Pseudoscience (עמ' 3)
↑  Julia Mossbridge, Patrizio Tressoldi and Jessica Utts, Predictive physiological anticipation preceding seemingly unpredictable stimuli: a meta-analysis
| --- | --- |
בקרת זהויות :  NLI: 987007563016905171  BnF: cb11951786m (data)  GND: 4038242-4  LCCN: sh85083238  LNB: 000128286  NKC: ph125909
מחוז ז'נדובה

| --- | --- |

 מדינה:  תוניסיה תוניסיה
 בירת המחוז:  ג'נדובה 
 תאריך ייסוד:  21 ביוני 1956 
 שטח:  3,102 קמ"ר
 אוכלוסייה:  ‏
  ‑ במחוז:  401,477 (2014)
 קואורדינטות:  36°30′00″N 8°47′00″E﻿ / ﻿36.5°N 8.7833333333333°E﻿ / 36.5; 8.7833333333333 
 אזור זמן:  UTC+1
 he
 
מחוז ז'נדובה (בערבית תוניסאית: ولاية جندوبة) הוא אחד מעשרים וארבעה מחוזות תוניסיה. המחוז נמצא על רכס הררי יחסית בצפון-מערב המדינה, כך שהוא גובל בעיקר באלג'יריה וכולל רצועה קטנה של חוף לים התיכון. הוא משתרע על שטח של 3,102 קמ"ר ואוכלוסייתו מונה 401,477. בירתו היא ז'נדובה.
גאוגרפיה

המחוז ממוקם במערב תוניסיה, בחלקה בצפוני, כ-150 ק"מ מערבית לבירה תוניס. המחוז הררי ביותר ובעל טמפרטורות נמוכות מאוד ביחס לשאר המדינה. ממוצע הטמפרטורה במחוז במהלך חודשי החורף נע בין 5 ל-10 מעלות צלזיוס ובין 25 ל-30 מעלות צלזיוס בקיץ. משום גובהו וקרבתו לים, המחוז הוא הרטוב ביותר במדינה: ממוצע המילימטרים בחלקו הצפוני עומד על 1000 מ"מ בשנה ועולה על 1,500 מ"מ בדרום ומרכז המחוז (לשם השוואה, כמות הגשם השנתית הממוצעת בתל אביב היא 550 מ"מ).
חינוך

בכל מחוז ז'נדובה קיימות 31 מכללות ו-18 בתי ספר תיכוניים המקבלים את פניהם כ-19,633 תלמידים. ברחבי המחוז קיימים גם 11 מרכזי הכשרה מקצועית, בית ספר לתיירות ובית ספר לרפואה. אוניברסיטת ג'נדובה, שנמצאת בבירת המחוז ז'נדובה, כוללת מדי שנה 14,700 תלמידים ומעסיקה כ-500 מורים.
חלוקה מנהלית

המחוז מחולק ל-9 נציגויות, המחולקות אף הן לכ-14 עיריות, עשר מועצות מקומיות ו-95 "אימאדות".
הערות שוליים

↑  RESULTATS | Institut National des Statistiques, ‏על פי מפקד האוכלוסין של 2014
↑  ממוצע חודשי של גשם בתל-אביב, באתר lib.cet.ac.il
↑  Centre affaires Jendouba, archive.wikiwix.com
ערך זה הוא קצרמרבנושא תוניסיה. אתם מוזמנים לתרום לוויקיפדיה ו.
ליגת העל בכדורגל לנוער

| --- | --- |

 שם מלא:  ליגת העל בכדורגל לנוער
 כינוי:  ליגת טוטו לנוער
 תחום:  כדורגל
 ארגון:  ההתאחדות לכדורגל בישראל
 מדינות:  ישראל
 תקופת הפעילות:  1994–הווה (כ־31 שנים)
 שמות קודמים:  הליגה העילית לנוער   הליגה הלאומית בכדורגל לנוער
 אלופה נוכחית:  מכבי פתח תקווה (2023/2024)
 מירב הזכיות:  מכבי חיפה (12)
 מפעל מקביל:  גביע המדינה בכדורגל לנוער
 מפעל נמוך:  הליגה הלאומית בכדורגל לנוער
 אתר רשמי
ליגת העל בכדורגל לנוער (בשמה המסחרי "ליגת טוטו לנוער") היא הליגה העליונה לנוער (עד גיל 20) בכדורגל בישראל. המשחק המרכזי של הליגה בכל מחזור משודר בערוץ הספורט.
מבנה והיסטוריה

הליגה החובבנית לנוער הוקמה עוד בתקופת המנדט הבריטי בארץ ישראל, בשנת 1941, שוחקה לאורך 3 עונות והופסקה. לאחר מכן חודשה בעונת 1947/1948 אך הופסקה בעקבות קרבות מלחמת העצמאות והקמת מדינת ישראל. לאחר הקמת מדינת ישראל הליגה אורגנה והוקמה מחדש והופסקה לאחר עונה בגלל בעיות לוגיסטיות. החל מ-1954 התקיימה ליגה באופן סדיר במבנה של חלוקת הקבוצות לליגות אזוריות, כאשר האלופות מכל מחוז מתמודדות בפלייאוף על מנת לקבוע את אלופת המדינה לאותה העונה.
החל משנת 1982 החליטה ההתאחדות על רפורמה בליגות הנוער שקבעה כי תוקם ליגה אחת עליונה לשכבת הנוער בדומה לבוגרים בה תתחרו הקבוצות הטובות ביותר ביניהן על האליפות, והליגה נקראה ליגה עילית לנוער.
הליגה המקצוענית הוקמה בשנת 1994, ונקראה "ליגה לאומית לנוער". הליגה הוקמה על בסיס ליגה עילית שהייתה נחשבת לליגה חובבנית. מספר הקבוצות עלה ל-16 והתאפשר לשתף שחקנים זרים. החל מעונת 2010/2011 נקראת הליגה "ליגת העל לנוער".
במהלך העונה כל קבוצה משחקת נגד כל אחת מהקבוצות האחרות אשר בליגה, פעם אחת באצטדיונה הביתי ופעם אחת באצטדיון היריבה, ובסך הכל 30 מחזורים. בסוף כל עונה הקבוצה במקום הראשון זוכה באליפות המדינה לנוער, והקבוצות במקומות 15 ו-16 יורדות לליגה הלאומית בכדורגל לנוער, המחולקת לשני מחוזות (צפון ודרום), וכמו כן הקבוצות שבמקומות הראשונים בליגות אלו עולות במקומן.
חוקי המשחק זהים לחוקים החלים על ליגת העל לבוגרים אך עם שינויים קלים, הכוללים הגבלה לשני שחקנים זרים בכל קבוצה, האפשרות לשחק עם שני חריגי גיל (בני 20), והיכולת לבצע חמישה חילופים במשחק.
לקבוצות הנוער ברוב המקרים נלווים שמות מייצגים להנצחת אנשי כדורגל וקרוביהם.
מאז הקמת הליגה, קבוצות הנוער של מכבי חיפה ומכבי תל אביב שולטות בליגה זו מעצם השקעת המועדונים במחלקת הנוער באופן נרחב.
קבוצות הליגה בעונת 2022/2023

| --- | --- |
 בית"ר ירושלים "אורן"  בני סכנין  הפועל באר שבע "השלושה"  הפועל חדרה  הפועל חיפה "רובי"  הפועל רמת גן "אפרים"  הפועל "ניר" רמת השרון  הפועל קריית שמונה:  הפועל ראשון לציון "יהודה"  הפועל רעננה "רועי"  הפועל תל אביב "ניסנוב"  מ.ס אשדוד   מכבי חיפה "הרדי"  מכבי נתניה "שלומי"  מכבי פתח תקווה "עסיס דוד"  מכבי תל אביב "שחר"
טבלת אליפויות

ליגות חובבניות (עד 1994)
ליגות מקצועניות (החל מ-1994)
אליפויות לפי קבוצה

| קבוצה | אליפויות | שנות זכייה |
| --- | --- | --- |
| מכבי חיפה | 12 | 1999, 2003, 2004, 2009, 2010, 2013, 2014, 2016, 2017, 2020, 2021, 2023 |
| מכבי תל אביב | 9 | 1996, 1997, 2001, 2002, 2005, 2011, 2012, 2015, 2018 |
| בית"ר ירושלים | 2 | 2007, 2008 |
| מכבי פתח תקווה | 2 | 2019, 2024 |
| מכבי נתניה | 1 | 1995 |
| גדנ"ע יהודה | 1 | 1998 |
| הפועל פתח תקווה | 1 | 2000 |
| הפועל חיפה | 1 | 2006 |
| מ.ס אשדוד | 1 | 2022 |
ראו גם

כדורגל בישראל
גביע המדינה לנוער
הערות שוליים

↑  בעונות 1951/1952/1953/1954 נערכו משחקי ליגות לנוער. אין מספיק מידע לעניין האלופה
1 2 3  לא התקיים פלייאוף בעונה זו
↑  עקב מגפת הקורונה העונה הופסקה, וב-13 באפריל 2020 הכריזה ההתאחדות רשמית על זכייתה של מכבי חיפה בתואר לאחר שהובילה את הליגה ב-11 נקודות
↑  מערכת האתר, ‏בשל סיום הליגות: מכבי חיפה אלופת הנוער, באתר ערוץ הספורט, 13 באפריל 2020
↑  מאור רחמני, ‏ליגת הנוער קוצרה: מכבי חיפה זכתה באליפות, באתר ONE‏, 25 במאי 2021
יעקב בן אליעזר אשכנזי

| --- | --- |

מצבת רבי יעקב בן אליעזר אשכנזי
 לידה:  וורמס
 פטירה:  11 באפריל 1666 ו' בניסן ה'תכ"ו
 כינוי:  רבי יעקב טמרליש, רבי יעקב אשכנזי
 מקום קבורה:  בית הקברות היהודי ברוסאו
 מקום מגורים:  וורמס, קרמניץ, וינה
 תחומי עיסוק:  קבלה תלמוד
 תלמידיו:  רבי אהרן שמואל קאיידנובר, רבי משה יצחק יהודה ליב צונץ, רבי חיים בוכנר
 בני דורו:  רבי גרשון אשכנזי
 אב:  רבי אליעזר
 צאצאים:  ר' אליעזר ליפמן
רבי יעקב בן אליעזר אשכנזי (מכונה גם רבי יעקב טמרליש (השני) או: תמרליש, או יעקב אשכנזי נכתב גם: תעמירלש; ? – ו' בניסן ה'תכ"ו, 11 באפריל 1666) מקובל, היה ראש ישיבה בקרמניץ ווינה, ומחבר "ספרא דצניעותא דיעקב" על התורה.
תולדותיו

נולד לרבי אליעזר, בגרמניה בוורמיישא. ובצעירותו הלך לקרמניץ וגר שם שנים רבות, והרביץ תורה בנגלה ובנסתר. ונתפרסם שמו מאוד. ורבים מגדולי ישראל היה מתלמידיו. ובשנת ת"כ (1660) נסע לווינא עד לפטירתו ו' בניסן ה'תכ"ו והוא קבור בבית הקברות היהודי ברוסאו (-זהה־גאסה).
אישיותו

גדולי דורו כותבים עליו בהערצה רבה. רבי יצחק מפוזנא כינה אותו: "ונהירנא אשר שמו היה נודע בשערים בשערי ציון המצוינים בהלכה בין רבנן קשישא, ואליו יבא דבר הקשה... וכל ימיו עסק בשק ובתענית בטהרה ובקדושה, ובכל מיני פרישה". רבי גרשון אשכנזי העיד עליו כי ”יתיב בתעניתא ארבעין שנין (ארבעים שנה) מערב שבת לערב שבת די לו בקב חרובין, ודבילה עגול, לא בא בפיו בשר פגול”. רבי בנימין וואלף ב"ר יעקב סג"ל עפשטיין, אב"ד פרידבורג, שלמד אצלו בקרמניץ, העיד: "והיה דר בקהלתי ק"ק קרעמניץ, וזה דרכו, לא זז מכותל בית המדרש ועסק בתורה בטהרה ובתענית בכל יום ארבעים שנה, למד ושנה".
ספריו

לפי עדות בנו, חיבר הרבה חיבורים, "פירוש גדול על התורה וחמש מגילות", פירוש על תלמוד בבלי, תלמוד ירושלמי, זוהר, "פירוש על האדרות", וספר שו"ת, "קושיות ותירוצים על כתבי האריז"ל". וכנראה כולם אבדו.
ספרא דצניעותא דיעקב, פשטים על התורה על פי דרוש, ועל פי הקבלה, אמשטרדם, תכ"ט.
פירוש מהלך האותיות, נדפס בתוך "ספר יצירה", וורשה, תרמ"ד, דף ל ע"ב.
משפחתו

יש מבוכה רבה בצאצאיו[דרושה הבהרה].
בנו יחידו - רבי אליעזר ליפמן אשכנזי.
נכדו (מצד אמו) ר' משה אוסטרר מחכמי ברוד, מחבר הספר "ערוגות הבושם", ו"דרש משה".
תלמידיו

רבי אהרן שמואל קאיידנובר.
רבי משה יצחק יהודה ליב צונץ - מגדולי דורו ורבה של מוראביה כולה.
רבי חיים בוכנר רבה הראשון של לקנבך.
רבי מאיר שטרן ב"ר יהודה ליווא אב"ד פולדא, ואמשטרדם. (למד אצלו בוינא בשנת תכ"ב).
רבי בנימין וואלף ב"ר יעקב סג"ל עפשטיין, אב"ד פרידבורג. (למד אצלו בקרמניץ).
רבי מאיר ב"ר קצנלבויגן, הנקרא ר' מאיר אייזנשטאט (מו"ל ספר הגלגולים, פרנקפורט, תמ"ד).
לקריאה נוספת

חיים נתן דמביצר, כלילת יופי, ח"ב, קכג-קכד.
מאיר וונדר, אלף מרגליות, ירושלים תשנ"ג, נו' 373, עמ' 256.
יעקב לייב שפירא, משפחת עתיקות בישראל, עמ' 274.
שמעון פוגל, נחלת צבי, יז, עמ' קמג-קמז.
הרב שלמה שפיצר, קהילות אוסטריה, מכון ירושלים תשע"ז 2017, עמ' 159.
הערות שוליים

↑  לפי יעקב לייב שפירא משפחת עתיקות בישראל, עמ' 274, נולד בשנת ש"נ (1590), אבל לא הביא שום ראיה לזה.
↑  כנוסח מצבתו, דלא כחיים קנולר, ב"דבר יום ביומו" דף סג, ו"דור דור ודורשיו" שכתבו ט' תמוז תל"ח.
↑  לפי החוקר דב בר ואכשטיין ב"מצבת וינה", עמ' 463, נזכר בקהלת וורמיישא, בתוך קבץ על יד, ג, עמ' 11: "הפרנס והמנהיג החסיד מהר"ר אליעזר בן מהר"ר יעקב".
↑  לפי רבי חיים נתן דמביצר ב"כלילת יופי", ח"ב קכה,  למד בצעירותו בלובלין, על פי צבי הירש קאיידנובר בספרו "קב הישר" פרק מה: "קבלה היא בידי בשם הגאון רבי יעקב תעמרליש מלובלין", אבל כבר הראה ר' פנחס זליג גליקסמן ברבינו אליקום געץ, עמ' טז שהיה שני ר' יעקב תעמרליש, וזה לא היה בלובלין.
↑  הסכמה לספרו.
↑  ר' שמואל קאיידנובר בשו"ת אמונת שמואל, סימן נג: "וגם כתובי' על ספרו ש"ת החסיד כמוהר"ר יעקב טעמירילש זצ"ל".
↑  עותק מהספר היה ביד ר' אפרים זלמן מרגליות ואחר שנשרף העותק בשנת תק"ן לא נשאר עותק אחר, אלף מרגליות, עמ' 258".
↑  תצלומים מכתב יד (מאוסף משפחת גרוס), עם תרשימים מכפות ידיים ואילן ספירות נמצא ב"אהל רא"ם", עמ' 316-317.
↑  ראה מה שכתב נפתלי אהרן וקשטיין, ב"מגילות יוחסין למשפחות רושגולד, מרגליות", הערה 30. ויוסף נחמיה הכהן קוואדראט, בקובץ בית אהרן וישראל, קסז, עמ' קיז-קכב.
↑  כן כתב ר' גרשון אשכנזי בהסכמה לספרו "ספרא דצניעותא דיעקב". וראו: אלעזר אליעזר ליפא גארטינהויז, אשל הגדולים, אות א, סעיף עו, ניו יורק תשי"ח, עמ' עז, באתר אוצר החכמה (צפייה חופשית – מותנית ברישום)
↑  ככתוב בהקדמתו לערוגות הבושם.
↑  חתם בסוף הסכמתו לספרו "ספרא דצניעותא דיעקב": "הצעיר יהודה ליבא חונה פה ק"ק העלישויא", אבל כנראה שזה הוא ר' לייב צונץ. וזה גם דעת דוד קופמן בהערותיו ל"לקורות היהודים בלובלין, עמ' 155. ור' חיים ישכר גרוס ב"חיי אריה" - ״סדר מגילת יוחסין״ - על רבי אריה לייב צינץ, בתוך: מלא העומר, פיעטרקוב, תרפ״ח, באתר היברובוקס וצבי הלוי הורוביץ ב"לתולדות הקהילות בפולין", עמ' 550.
↑  לא להחליפו עם ה"מהר"ם אייזנשטאט", עליו ראו "חכמי הונגריה", עמ' 196-198.
שער ספרו "ספרא דצניעותא דיעקב"
חלוקה מנהלית של סין העממית

גודלה של סין מבחינת שטח ואוכלוסייה הכתיבו חלוקה מנהלית של סין לכמה רמות עוד מזמנים קדומים. בחוקה של סין העממית מחולקת סין לשלוש רמות מנהליות, אולם בפועל מחולקת סין לחמש רמות: המחוז, הנציבות, הנפה, הפלך והכפר. בכל אחת מהרמות קיימים כמה סיווגים, לפי אופי השטח שאליו הם מתייחסים, כפי שניתן לראות בטבלה שלהלן.
לחלוקה זו משמעות רבה מבחינת מנהל, מכיוון שלמנהל בכל אחת מהרמות סמכויות רבות והשפעה רבה מהמוכר בארץ. לטיב המנהל המקומי השפעה מכרעת על נושאים כמו הפיתוח הכלכלי שלו ומדיניות תכנון המשפחה שלו.
לחלוקה המנהלית יש תפקיד חשוב גם בתרבות הסינית, מכיוון שהסינים מזוהים במידה רבה עם מחוז המוצא שלהם, ולכל מחוז יש את המאפיינים הסטראוטיפיים שלו. החלוקה הנוכחית מבוססת במידה רבה על החלוקה שנקבעה בימי שושלת מינג, כשההבדלים המהותיים ביותר הם בחלוקה מחדש של צפון-מזרח סין, וכן ייסוד אזורים אוטונומיים אתניים על פי המודל הסובייטי.
הטבלה שלהלן מציגה את חמש הרמות של החלוקה המנהלית של סין, ואת הסיווגים הקיימים בכל רמה. לכל סיווג מציגה הטבלה את השם הסיני של הסוג, את התרגום המקובל שלו לאנגלית ולעברית, וכן את מספר החלוקות מכל סיווג.
| שם בסינית> 省级 ‏(Shěng jí) | שם באנגלית> Province level | שם בעברית> רמת מחוז | כמות> 34 |
| --- | --- | --- | --- |
| 省 ‏(Shěng) | Province | מחוז | 23 |
| 自治区 ‏(Zìzhìqū) | Autonomous Region | מחוז אוטונומי | 5 |
| 直辖市 ‏(Zhíxiáshì) | (Direct-controlled) Municipality | מחוז עירוני | 4 |
| 特别行政区 ‏(Tèbié xíngzhèngqū) | Special Administrative Region | אזור מנהלי מיוחד | 2 |
| 地极 ‏(Dìjí) | Prefecture Level | רמת נציבות | 333 |
| 地级市 ‏(Dìjí shì) | Prefecture-level City | נציבות עירונית | 283 |
| 地区 ‏(Dìqū) | Prefecture | נציבות | 17 |
| 自治州 ‏(Zìzhìzhōu) | Autonomous Prefecture | נציבות אוטונומית | 30 |
| 盟 ‏(Méng) | League | ליגה | 3 |
| 县级 ‏(Xiàn jí) | County Level | רמת נפה | 2858 |
| 县 ‏(Xiàn) | County | נפה | 1464 |
| 自治县 ‏(Zìzhìxiàn) | Autonomous County | נפה אוטונומית | 117 |
| 县级市 ‏(Xiàn jí shì) | County-level City | נפה עירונית | 367 |
| 市辖区 ‏(Shì xiáqū) | District | רובע | 855 |
| 旗 ‏(Qí) | Banner | דגל | 49 |
| 自治旗 ‏(Zìzhì qí) | Autonomous Banner | דגל אוטונומי | 3 |
| 林区 ‏(Lín qū) | Forestry District   | רובע מיוער | 1 |
| 特区 ‏(Tèqū) | Special District | רובע מיוחד | 3 |
| 乡级 ‏(乡级) | Township Level | רמת פלך | 40859 |
| 街道 ‏(Jiēdào) | Subdistrict | תת-רובע | 6686 |
| 镇 ‏(Zhèn) | Town | עיירה | 19141 |
| 乡 ‏(Xiāng) | Township | פלך | 14646 |
| 民族乡 ‏(Mínzú xiāng) | Ethnic Township | פלך אתני | 1098 |
| 苏木 ‏(Sū mù) | Sum | סוּם | 181 |
| 民族苏木 ‏(Mínzú sū mù) | Ethnic Sum | סוּם אתני | 1 |
| 村级 ‏(Cūn jí) | Village Level | רמת כפר | (לא רשמי) |
| 社区 או 小区 או 居住区 | Community | קהילה |  |
| 居民区 ‏(Jūmín qū) | Neighborhood | שכונה |  |
| 自然村 ‏(Zìráncūn) | Natural Village | כפר טבעי |  |
| 行政村 ‏(Xíngzhèng cūn) | Administrative Village | כפר מנהלי |  |
מחוזות סין העממית. למידע על מחוז, לחצו עליו
רמת מחוז

ברפובליקה העממית של סין ישנם 34 אזורים הכלולים תחת ההגדרה מחוז, (כולל טאיוואן שעצמאותה אינה מוכרת על ידי סין העממית). מתוכם 23 מחוזות, חמישה מחוזות אטונומיים, ארבעה מחוזות עירוניים ושני אזורים מנהליים מיוחדים.
למרות היותם נתונים למרות הממשלה המרכזית, אזורים בדרגת מחוז נהנים מחופש פעולה גדול יותר מאזורים אחרים בסין, דבר שמתבטא בעיקר בחופש כלכלי.
מחוז ברפובליקה העממית של סין לכל מחוז יש מזכירות משלו האחראית על ניהולו. מעמד החלטות המזכירות הוא מעל מעמד החלטות המושל. תחת הגדרה זו כלולים 23 אזורים, למרות שבפועל שולטת ממשלת סין רק על 22 אזורים, בעקבות מעמדה הבינלאומי של טאיוואן.
מחוז אוטונומי למעשה אין הרבה הבדל בין מחוז רגיל לבין מחוז אוטונומי, מלבד העובדה כי במחוז אוטונומי ניתנת האפשרות לתושבים לבחור את המושל מתוך בני אותו מיעוט. גם כאן למזכירות הכוח האמיתי. ברפובליקה העממית של סין חמישה מחוזות אוטונומיים. גואנגשי לבני ג'ואנג, מונגוליה הפנימית למונגולים, נינגשיה לבני חווי, שינג'יאנג לאויגורים וטיבט לטיבטים.
מחוז עירוני אלו הן ערים גדולות שקיבלו מעמד של מחוז. שטחו של המחוז העירוני כולל גם שטחים כפריים רבים, שעל פי רוב עולים בשטחם על האזורים האורבניים של המחוז. גם כאן הסמכות העליונה היא המזכירות, אלא שבראשות העיר עומד ראש עיר ולא מושל.
אזור מנהלי מיוחד זהו התואר הגבוה ביותר לאזור בסין, והוא שמור להונג קונג ולמקאו. לאזור כזה מנהל משלו עם מערכת חוקים משלו, ממשל זה אינו עצמאי לחלוטין וממשלת סין נוטה להתערב לפעמים בהחלטות המנהל. בראש המנהל עומד המנכ"ל (chief executive) אותו בוחרת ממשלת סין, מתוך הממשלה שנבחרת על ידי התושבים.
רמת נציבות

רמת נציבות היא הרמה השנייה במעמדה לרמת מחוז ברפובליקה העממית של סין. תחת רמה זו נכללים 333 אזורים. מתוכם 283 ערים ברמת נציבות, 17 נציבויות, 30 נציבויות אוטונומיות ושלוש ליגות, מונח הקיים במונגוליה הפנימית בלבד.
נציבות עירונית - ערים ברמת נציבות אלו הן ערים גדולות החולשות על שטח נרחב המשתרע סביבם, הן אינן גדולות מספיק כדי להחשב כמחוזות עירוניים, אך חשובות דיין כדי לא להקרא סתם "עיר".
נציבויות אין למעשה הבדל בין נציבות לערים ברמת נציבות, ונציבויות רבות הפכו במהלך שנות השמונים לערים ברמת נציבות. כיום נציבויות קיימות ברובן רק בטיבט ושינג'יאנג.
נציביות אוטונומיות אלו ערים ברמת נציבות עם ריבוי של מיעוט אחד או יותר
ליגה כמוה כנציבות, השימוש בשם זה פוחת והולך בהדרגה, ואינו אלא שריד לאופן החלוקה שהיה שגור במונגוליה.
הערות שוליים

↑  כולל טאיוואן
1 2 3  שימוש במונח "עיר": בחלוקה המנהלית של סין המונח "עיר" מתייחס לשטח בגודל שרירותי, לאו דווקא אורבני, שבמרכזו אזור אורבני. כך למשל המחוז העירוני צ'ונגצ'ינג מכסה שטח של כ-82 אלף קמ"ר, אך רק כשליש מתושביה הם עירוניים. מסיבה זאת, מתורגם לעברית המונח "Municipality" כ"מחוז עירוני". ברוח זו תורגמו גם יתר המונחים המכילים את המילה City (市).
1 2 3 4 5  במונגוליה הפנימית בלבד
אוברייסל

מחוז אוֹבֵרֵייסְל (בהולנדית: ‏Overijsselקובץ:Nl-Overijssel.oga‏Ⓘ‏) הוא מחוז במזרח הולנד. המחוז גובל במזרח עם גרמניה, בצפון עם מחוז דרנתה, בצפון-מערב עם פריסלנד, במערב עם פלבולנד ובדרום עם חלדרלנד. עיר בירת המחוז היא זוולה והעיר הגדולה ביותר במחוז היא העיר אנסחדה.
במחוז שוכן הכפר חיטהורן הנקרא גם "ונציה של הולנד" מכיוון שבחלק הישן שלו לא נבנו שבילים, ולכן התחבורה היחידה בכפר נעשתה על ידי שיט בתעלות. כיום, חיטהורן הוא אחד מהכפרים המתוירים והידועים ביותר בהולנד. ישנם במחוז שני פארקים לאומיים בצפון-מערב, המשמרים פרחי כבול וצמחי ביצות שבהם חיות עופות מים.
המחוז נודע לראשונה כמלכותו של אוברסטייט, חלק מהתחום החילוני של הבישופים של אוטרכט, והוא נמכר לצ'ארלס החמישי בשנת 1527 ושולב בשלטונות ההולנדיים של ההבסבורגים. אובראיסל הייתה אחד משבעת המחוזות המקוריים של הולנד. בתקופת ימי הביניים העיירות קמפן, דוונטר וזווולה - היו מהחשובות בהולנד, עד עליית אמסטרדם בערך בשנת 1500.
במחוז 1,116,374 תושבים, והוא המחוז השביעי במספר התושבים בהולנד. שטח המחוז עומד על 3,325 קמ"ר, והוא הרביעי בגודלו בהולנד. צפיפות האוכלוסין במחוז עומדת על 398 איש לקמ"ר, הצפיפות השביעית בגודלה בהולנד.
הערות שוליים

↑  Editors of Encyclopaedia Britannica, ENCYCLOPAEDIA BRITANNICA, Overijssel|province, Netherlands
| --- | --- |
בקרת זהויות :  NLI: 987007552532505171  BNE: XX453117  BnF: cb120333803 (data)  GND: 4042934-9  ISNI: 0000 0004 0624 7290  LCCN: n79006814  MusicBrainz: 1240a736-eef8-4607-9a34-10a39d0a26bb  VIAF: 140703482   WorldCat (עם VIAF): 140703482 
ערך זה הוא קצרמרבנושא גאוגרפיה של הולנד. אתם מוזמנים לתרום לוויקיפדיה ו.